ชิงร้อยชิงล้าน (ยุคแรก)
ชิงร้อยชิงล้าน เป็นรายการเกมโชว์และเป็นรายการลำดับที่ 2 ของบริษัท เวิร์คพอยท์ เอ็นเทอร์เทนเมนท์ จำกัด (มหาชน)ออกอากาศในวันที่ 17 มกราคม พ.ศ. 2533 - 15 กันยายน พ.ศ. 2536 ออกอากาศทุกวันพุธ ตั้งแต่เวลา 22.00 - 23.00 น. (2533-2534) 22.15 - 23.15 น. (2535-2536) ทางสถานีโทรทัศน์สีกองทัพบกช่อง 7
ชิงร้อยชิงล้าน ซันไชน์ เดย์
ต่อมาในวันที่ 22 มกราคม พ.ศ. 2555 ได้เปลี่ยนรูปแบบการชิงเงินรางวัลใหม่ โดยการสุ่มหยิบลูกบอลซันไชน์เดย์ในกล่องทึบสีดำใส่น้ำแข็งที่มีลูกบอลทั้งหมด 12 ลูก โดยมีลูกบอลซันไชน์เดย์สีส้ม 6 ลูก มีเงินรางวัล 10,000 บาท (ผู้สนับสนุนหลักในการชิงโชค คือ เมืองไทยประกันภัย ต่อมาเป็นเมืองไทยประกันชีวิต และเครื่องดื่มบิ๊กเฟรช) และลูกบอลราหูสีดำอีก 6 ลูก เป็นลูกเปล่าไม่มีเงินรางวัลแต่อย่างใด แต่ถ้าผู้เข้าแข่งขันสามารถหยิบลูกบอลซันไชน์เดย์ครบทั้ง 6 ลูก จะได้รับเงินรางวัล 1,000,000 บาท อย่างไรก็ดี ยุคนี้เป็นยุคที่ 3 ที่ไม่มี Jackpot แตกเลยต่อจาก ชิงร้อยชิงล้าน ท็อป ซีเคร็ต และชิงร้อยชิงล้าน ทเวนตี้ เซ็นจูรี่ ตั๊ก